Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 258/12/7713	Vranov nad Topľou, 28.6.2013
EEČ : 2-61-60-2013

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 24.5.2012, spisová značka Pv 258/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinená XXXXX sa skutku dopustila tým, že v dobe od 03.12.2011 do 17.01.2012 vo svojom rodinnom dome XXXXX po tom čo v rozvádzači merania umiestneného na vonkajšej stene rodinného domu, na fázovom vodiči vedenia medzi hlavnou domovou skriňou a hlavným vypínačom neoprávnene, pomocou elektrického vodiča CY 2,5 mm pripojila takzvané T odbočenie, kde druhý koniec uvedeného kábla zapojila mimo merania elektromera na svorku vývodového elektroinštalačného ističa vo vnútri svojho domu, na ktorú následne napojila elektrospotrebiče nachádzajúce sa v dome, čím vlastne obišla elektromer a týmto spôsobom následne neoprávnene mimo merania odoberala časť elektrickej energie ktorej odber podlieha spoplatneniu na základe osobitného predpisu, ktorý odber jej nebol fakturovaný,  čo bolo zistené dňa 17.01.2012 pri kontrole vykonanej inšpektorom sieťových pripojení XXXXX  čím týmto konaním  pre spoločnosť XXXXX spôsobila škodu podľa znaleckého posudku vo výške 181,63.- Eur. 

Uznesením prokurátora Okresnej prokuratúry Vranov nad Topľou zo dňa 24.5.2012, spisová značka Pv 258/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry vo Vranove nad Topľou sp. zn. Pv 258/12-4 zo dňa 24.05.2012, bolo podľa § 216 ods. 1) Trestného poriadku, podmienečne zastavené trestné stíhanie obvinenej XXXXX, nar. XXXXX vo XXXXX trvale bytom XXXXX vykonávané pre prečin krádeže podľa § 212 ods. 2, písm. e) Trestného zákona na tom skutkovom základe, že táto v dobe od 03.12.2011 do 17.01.2012 vo svojom rodinnom dome XXXXX po tom čo v rozvádzači merania umiestneného na vonkajšej stene rodinného domu na fázovom vodiči vedenia medzi hlavnou domovou skriňou a hlavným vypínačom, neoprávnene pomocou elektrického vodiča CY 2,5 mm pripojila tzv. T odbočenie, kde druhý koniec uvedeného vodiča zapojila mimo merania elektromera na svorku vývodového elektroinštalačného ističa vo vnútri svojho domu, na ktorú následne napojila elektrospotrebiče nachádzajúce sa v dome, čím vlastne obišla elektromer a týmto spôsobom následne neoprávnene mimo merania odoberala časť elektrickej energie, ktorej odber podlieha spoplatneniu na základe osobitného predpisu, ktorý odber jej nebol fakturovaný, čo bolo zistené dňa 17.01.2012 pri kontrole vykonanej inšpektorom sieťových pripojení XXXXX čím týmto konaním pre spoločnosť XXXXX spôsobila škodu podľa znaleckého posudku vo výške 181,63 Eur.   

     Vyššie uvedená skúšobná doba uplynula dňa 05.06.2013.

     V rámci zisťovania, či boli resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvinenú počas trvania  skúšobnej  doby  a  to  z miesta  jej  trvalého  bydliska,  Obvodného  oddelenia  PZ XXXXX a Obvodného úradu XXXXX  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinená počas  skúšobnej doby viedla riadny život, nedopustila sa žiadneho vážneho priestupku a nie je známy ani prípad porušenia občianskeho spolužitia z jej strany. Zo správy Obvodného oddelenia PZ XXXXX a odpisu z registra trestov síce vyplýva, že obvinená má záznam o jej právoplatnom odsúdení a to rozsudkom XXXXX XXXXX ktorý nadobudol právoplatnosť dňa 10.12.2012, ktorým bola odsúdená pre spáchanie prečinu subvenčného podvodu podľa § 225 ods. 1) Trestného zákona na trest povinnej práce vo výmere 120 hodín, avšak toto odsúdenie sa týka činu ktorý spáchala v dobe od 01.12.2010 do 29.02.2012, teda ešte pred skúšobnou dobou podmienečného zastavenia trestného stíhania. Okrem toho zo spávy XXXXX vyplýva, že obvinená, nemá žiadny záznam zo šetrenia pre spáchanie závažného priestupku.  

    	Podľa § 217 ods. 1) Trestného poriadku, ak obvinený v priebehu skúšobnej doby viedol riadny život, splnil povinnosť, resp. plní si povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

		Podľa § 217 ods. 4) Trestného poriadku právoplatnosťou uznesenia o tom,  že sa obvinený osvedčil, nastávajú účinky zastavenia trestného stíhania podľa § 9 ods. 1 písmena e) Trestného poriadku.

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor